אורן כהן (קצין)

אורן כהן (נולד ב-14 בינואר 1973), הוא קצין בצה"ל במילואים בדרגת אלוף-משנה. שימש מפקד המכללה לפיקוד טקטי, מפקד חטיבת החרמון, מפקד גדס"ר גולני ומפקד גדוד 13.

שירותו הצבאי
כהן נולד וגדל בפתח תקווה. התגייס לצה"ל בנובמבר 1991, ושובץ בגדוד 12 בחטיבת גולני. עבר הכשרה כלוחם, קורס מ"כים חי"ר ויצא לקורס קציני חי"ר. לאחר הקורס חזר לגדוד 12 ושימש כמפקד מחלקה. בהמשך שימש כמפקד פלוגת מסלול בגדוד, בין היתר במהלך מבצע ענבי זעם. לאחר מכן מונה למפקד הפלוגה המסייעת בגדוד, במהלך התפקיד נאלץ להתמודד עם מרד שביצעו לוחמיו, על אף הקשיים הצליח לשקם את הפלוגה. בספטמבר 2000 מונה לסגן מפקד גדוד 51. בגמר תפקידו יצא ללימודים. לאחר פרוץ מבצע חומת מגן, הפסיק את לימודיו, חזר לחטיבה, והצטרף למבצע כמפקד פלוגה זמני, לאחר פציעתם של שני מפקדי פלוגות. לאחר מכן שימש קצין אג"ם של חטיבת גולני.

באוגוסט 2007 הועלה לדרגת סא"ל ומונה למפקד גדוד 13, והוביל אותו בין היתר בלחימה במבצע עופרת יצוקה, במהלכו אף נפצע קשה בתקרית ירי דו צדדי, לאחר המבצע חזר ושימש מפקד הגדוד עד 25 במרץ 2009. בחגיגות יום העצמאות ה-61 של מדינת ישראל, נבחר כנציג צה״ל להדליק משואה.

לאחר שיקום, מונה ב-12 באוקטובר 2009 למפקד גדס"ר גולני, ושימש בתפקיד עד יוני 2011. לאחר לימודים, הועלה לדרגת אל"ם, ומונה ב-8 באוגוסט 2012 למפקד חטיבת החרמון, וכיהן בתפקידו עד 9 בספטמבר 2014. במהלך שנת 2014 מונה למפקד המכללה לפיקוד טקטי, ושימש בתפקיד עד 31 באוגוסט 2017. ב-31 באוקטובר 2016 הוחלט על מינויו לנספח צה"ל בצ'ילה.

קישורים חיצוניים

 אורן כהן (2009-2011), באתר גדס"ר גולני.
 .
 .
 .
 .
 .
 שוש מולא, המג"דים מדברים, ידיעות אחרונות מוסף "7 ימים",  01.05.2009, כפי שהועלה באתר פרש.

הערות שוליים 

אלופי-משנה בצה"ל
מפקדי חטיבת החרמון
מפקדי המכללה לפיקוד טקטי
מפקדי גדודים בחטיבת גולני
משיאי משואה ביום העצמאות: 2009
ישראלים שנולדו ב-1973